Šilininkų geležinkelio tiltas

Šilininkų geležinkelio tiltas – geležinkelio tiltas, stovintis Klaipėdos ir Šilutės rajonų paribyje, Saugų seniūnijoje, Šilininkų kaime. Pastatytas vienkelio Klaipėdos–Pagėgių geležinkelio linijoje, kertančioje Veiviržo upę, 5 km į pietryčius nuo Priekulės, 1,5 km į šiaurę nuo Vilkyčių.

Regioninės reikšmės inžinerinis paminklas, 2010 m. įrašytas į Kultūros paveldo registrą.Saugų seniūnijos kultūros paveldo objektai. Šilininkų geležinkelio tiltas pamarys.lt Saugoma teritorija užima 3156 kv. m. Tiltas pastatytas 1873 m.

Trijų tarpatramių geležinkelio tiltas atremtas į tašyto akmens mūro ramtus krantuose ir dvi tarpines atramas – taurus. Šiuolaikinio statinio ilgis 55,21 m, plotis 5,1 m, aukštis 7,6 m. Tilto perdenginį sudaro dvi dvitėjo skerspjūvio metalinės sijos, sutvirtintos skersiniais ryšiais. Perdanga užima apie pusę atramų pločio aukštupio pusėje (tilto plano brėžinys), ant jos paklota viena geležinkelio vėžė. Po tiltu, abiejuose krantuose praeina lauko keliai, upės vaga nukreipta pro vidurinį tarpatramį.Tiltas žemėlapyje maps.lt

2012 m. geležinkelio tiltas rekonstruotas. Tilto ilgis 55,9 m.Jungiamosios geležinkelio linijos Klaipėda-Pagėgiai kelio statinių rekonstrukcija  ltginfra.lt

 Šaltiniai 

Kategorija:Šilutės rajono tiltai
Kategorija:Lietuvos sijiniai tiltai
Kategorija:Geležinkelio tiltai Lietuvoje
Kategorija:Lietuvos kultūros vertybės: geležinkelio tiltai
Kategorija:Šilutės rajono paveldas